Lågskär

**Lågskär** —en galego: «escollo baixo»— é unha pequena illa de 43 hectáreas pertencente ao arquipélago das Åland (Finlandia). Está situada a uns 24&nbsp;km ao sur de Mariehamn, no Báltico mar de Åland. Caracterízase polos seus cons e cantís na costa, e unha vexetación abundante no interior. Na súa parte meridional localízanse os illotes de Sundbloms Grund, Söderklappen e Österkläppen. Xunto con Björkör, ocupa unha superficie de pouco máis de 60 km² e ten unha altitude media de 6&nbsp;msnm.

Recoñecida por ser un criadeiro para aves acuáticas, a illa é frecuentada por ornitólogos que empregan o faro durante a súa estadía para pasar a noite. Este foi construído en 1920, cun dispositivo de alumeado rotatorio mediante gas, o primeiro do seu tipo no mundo. Pola súa banda, é de destacar que varios buques de guerra afundiron fronte á súa costa, incluíndo o acoirazado alemán  durante unha espesa néboa en 1918. Ademais, son numerosas as rutas de transbordador que pasan a escasos quilómetros do seu territorio, como a que une Estocolmo con Talín e a que vai dende Mariehamn a Helsinqui. No ano 2000, foi clasificada como unha área importante para a conservación das aves (AICA) por BirdLife International.

## Xeografía 
A illa de Lågskär, pertencente ao municipio de Lemland e á rexión de Åland, está situada a uns 24&nbsp;km ao sur de Mariehamn, no mar de Åland, ao norte do mar Báltico, e a 7,2&nbsp;km ao nordés de Flötjan, un illote da zona. Lixeiramente ao sur, existen outras pequenas illas e rochas, como Sundbloms Grund, Söderklappen e Österkläppen. Ao leste localízanse as de Kalvskär e Norra Kalvskär. A área de Björkör-Lågskär, dunhas 6&nbsp;097&nbsp;hectáreas, é parte da Convención de Ramsar, mentres que o territorio de Nyhamn-Lågskär, de 2&nbsp;087&nbsp;hectáreas, é recoñecido como unha área importante para a conservación das aves (AICA) por BirdLife International. Ten unha altitude media de 7&nbsp;msnm e un clima continental, con veráns máis ou menos calorosos, invernos fríos e escasas precipitacións.

Numerosos cons e cantís dominan as costas da illa. O Sill Medio de Åland, un dos tres sills que hai nas dúas concas do mar homónimo, mide 70&nbsp;m de ancho e está situado entre Söderarm e Lågskär, separando ambas concas de Åland. Por outra banda, existen numerosas rutas de transbordador que pasan preto das súas costas, tales como a de Långnäs a Värtahamnen, a de Estocolmo a Talín ou as de Mariehamn a Helsinqui ou Turku. As familias adicábanse á cría de gando, a pesca e a caza para subsistir, e, pasado un tempo construíron unha escola para que asistiran os seus fillos. O faro, construído en madeira, remodelouse con pedra, mais foi destruído durante a primeira guerra mundial. O actual, construído en 1920, ten un sistema de luz rotatorio que funciona mediante gas, o primeiro no mundo do seu tipo. Despois de que se automatizara, os fareiros desocuparon a illa. A mañá do 21 de outubro de 1942, o submarino finlandés *Vesihiisi* torpedeou e afundiu a un análogo soviético de clase S, o *S-7*, moi preto de alí.

Aínda que está deshabitada, a illa adoita ser visitada por algúns ornitólogos que empregan os edificios abandonados durante a súa estadía para a observación de aves e operar unha estación de anelamento establecida en 1964. A illa logrou no ano 2000 o estatuto de área importante para a conservación de aves.

A illa ten sido sinalada como «un dos máis importantes criadeiros de paxaros do mar Báltico de Finlandia», por *Alula*, unha revista sobre aves dese país. Ao respecto, outras especies que habitan a illa son o eider de Steller (*Polysticta stelleri*) e o arao romeiro ou carolo (*Alca torda*), que son as especies de aves máis abundantes. Tamén existen espécimes de cisne real ou común (*Cygnus olor*), ganso bravo (*Anser anser*), parrulo cristado (*Aythya fuligula*), pato frisado ou cinsento (*Anas strepera*), arao de á branca (*Cepphus grylle*), arao dos cons ou común (*Uria aalge*), rascón de auga (*Rallus aquaticus*); e colonias de gaivotas (*Laridae*), carráns (*Sternidae*) e pigargos (*Haliaeetus albicilla*).

## Notas 
## Véxase tamén 
### Bibliografía 
* 
*  
* 
* 
*